ข้อบังคับเจ้าพนักงานจราจร จังหวัดสมุทรปราการ ว่าด้วยการห้ามรถยนต์บรรทุกน้ำ หรืออุปกรณ์บรรทุกน้ำพร้อมคน เพื่อเล่นสาดน้ำ เดินรถหรือจอดรถในถนนบางสาย เขตอำเภอพระสมุทรเจดีย์ จังหวัดสมุทรปราการ พ.ศ. 2555
ข้อบังคับเจ้าพนักงานจราจรจังหวัดสมุทรปราการ
ข้อบังคับเจ้าพนักงานจราจรจังหวัดสมุทรปราการ
ว่าด้วย
การห้ามรถยนต์บรรทุกน้ำ หรืออุปกรณ์บรรทุกน้ำพร้อมคน เพื่อเล่นสาดน้ำ เดินรถ
หรือจอดรถในถนนบางสาย
เขตอำเภอพระสมุทรเจดีย์ จังหวัดสมุทรปราการ
พ.ศ. ๒๕๕๕[๑]
 

เนื่องด้วยวันที่ ๒๙ เมษายน พ.ศ. ๒๕๕๕ เป็นช่วงเทศกาลประจำปีของอำเภอพระประแดง
จังหวัดสมุทรปราการ จะมีประชาชนในพื้นที่และนอกพื้นที่ นำรถยนต์บรรทุกคน บรรทุกน้ำ
เพื่อมาเล่นสาดน้ำในถนนสุขสวัสดิ์ซึ่งต่อเนื่องมาจากเขตอำเภอพระประแดง
เป็นจำนวนมาก ก่อให้เกิดปัญหาการจราจรติดขัด ทำให้ประชาชนผู้ใช้เส้นทางได้รับความเดือดร้อน

เพื่อให้เกิดความสะดวกและปลอดภัยในการจราจร
และคลี่คลายปัญหาการจราจรให้เกิดความคล่องตัวขึ้น อาศัยอำนาจตามความในมาตรา ๑๓๙
(๑) และ (๒) แห่งพระราชบัญญัติจราจรทางบก พ.ศ. ๒๕๒๒
อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๔ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติตามกฎหมาย
ผู้บังคับการตำรวจภูธรจังหวัดสมุทรปราการในฐานะเจ้าพนักงานจราจรจังหวัดสมุทรปราการ
จึงออกข้อบังคับเจ้าพนักงานจราจร ดังนี้

ข้อ ๑ ข้อบังคับนี้เรียกว่า
ข้อบังคับเจ้าพนักงานจราจร จังหวัดสมุทรปราการ
ว่าด้วยการห้ามรถยนต์บรรทุกน้ำ หรืออุปกรณ์บรรทุกน้ำพร้อมคน เพื่อเล่นสาดน้ำ
เดินรถหรือจอดรถในถนนบางสาย เขตอำเภอพระสมุทรเจดีย์ จังหวัดสมุทรปราการ พ.ศ. ๒๕๕๕

ข้อ ๒ ข้อบังคับนี้ให้ใช้ ในวันอาทิตย์ที่ ๒๙ เมษายน
๒๕๕๕ ตั้งแต่เวลา ๑๐.๐๐ - ๒๐.๐๐ นาฬิกา

ข้อ ๓ ห้ามรถบรรทุกนํ้า
หรืออุปกรณ์บรรทุกน้ำพร้อมคน เพื่อเล่นสาดน้ำ เดินรถหรือจอดรถในถนนสุขสวัสดิ์
ตั้งแต่ สะพานคลองท่าเกวียน เขตติดต่ออำเภอพระประแดง ถึงสามแยกพระสมุทรเจดีย์

ข้อ ๔ ข้อบังคับนี้
มิให้ใช้บังคับกับรถที่ได้รับอนุญาตจากเจ้าพนักงานจราจร

ข้อ ๕ ข้อบังคับ ประกาศ
หรือระเบียบใด ที่ขัดต่อข้อบังคับนี้ให้ยกเลิก และใช้ข้อบังคับนี้แทน


ประกาศ
ณ วันที่ ๒ มีนาคม พ.ศ. ๒๕๕๕
พลตำรวจตรี
จิตติ รอดบางยาง
เจ้าพนักงานจราจรจังหวัดสมุทรปราการ



























ปริยานุช/ผู้จัดทำ
๕ เมษายน ๒๕๕๕

ปณตภร/ผู้ตรวจ
๑๙ เมษายน ๒๕๕๕

















































[๑] ราชกิจจานุเบกษา
เล่ม ๑๒๙/ตอนพิเศษ ๖๒ ง/หน้า ๙๑/๓ เมษายน ๒๕๕๕